पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी की चेन तोड़ने के जिले में कर्फ्यू जारी है। इसी बीच निर्देशों के अव्हेलना करने वालों के खिलाफ कार्रवाई की जा रही है। इसी के तहत सिरसौद में तीन दुकानों को प्रशासन की टीम ने सील कर दिया है। प्रशासनिक अमले को खबरों के माध्यम से लगातार कर्फ्यू में सिरसौद मे दुकानें खुलने की सूचना मिल रही थी।
इसी बीच करैरा एसडीएम अंकुर गुप्ता, तहसीलदार जीएस बैरवा ने एक टीम गठित की और वह टीम पुलिस बल के साथ शनिवार सुबह 7 बजे सिरसौद में आ धमकी। इसी बीच प्रवीण नगरिया, मोहम्मद रफीक, निखिल विलैया दुकान संचालक सरकार की गाइड लाइन के निर्देशों की अव्हेलना करते हुए दुकानों को संचालित करते हुए पाए गए।
वहीं प्रशासन ने सख्त कार्रवाई करते हुए तीनों दुकानों को सील कर दिया गया है। जब प्रशासन अमला ने निखिल विलैया की दुकान सील की तो वह आग बबूला हो गया और प्रशासन के शासकीय काम में अड़चन पैदा कर समानता की कार्रवाई की बात कहते हुए नजर आया। प्रशासन ने जब दुकानों को सील किया तो यह खबर आग तरह अन्य दुकान मालिक को लगी तो वह अपनी अपनी शटर लटका कर भाग खड़े हुए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn